  Вормон музейлэн пресс-службаез Майя Бывальцева Москваысь Вормон музей Удуртиын улӥсьёсты Нылкышноослэн калыккуспо нуналзылы сӥзем онлайн-программаеныз томдатскыны ӧте. Ужъюртлэн сайтаз исторысь видеороликъёс, тулыс мастер-классъёс, кино но концерт возьмало. Со сярысь музейлэн пресс-службаез ивортӥз. Вотэсбаме пырисьёс Быдӟым Атыкай ож аръёсы нылкышноослэн улон-вылонзы сярысь тодозы. «Люди и судьбы» программаын резведчица Вера Шапошникова, ож мышкын ужам Евгения Жихарева, сьӧдкыльлэсь (чума) вакцина кылдытӥсь Магдалина Покровская, лётчица Валентина Гризодубова, СССР-ысь нырысетӥ нылкышно-водолаз Нина Соколова но мукетъёсыз сярысь вералозы. Мылкыд карисьёс музейлэн экспозициосаз «вуылыны», ож аръёсысь туспуктъмёсты но архивысь кинокадръёсты адӟыны быгатозы. Со сяна, суреданъя мастер-классъёсы пыриськыны луоз. «Моя Победа» вожвылъяськонлэн лауреатъёсыз тюльпанлэсь но сиреньлэсь тугокоос суреданы дышетозы. Нош пиналъёс анайёссылы но песянайёссылы ас киосынызы кузьымъёс лэсьтозы. Онлайн-кинотеатрын тодмо режиссёрлэсь Лариса Шепитьколэсь «Крылья» череберлыко фильмзэ учкыны луоз. Отын азьвыл ожгар лётчицалэн, нош али училищелэн кивалтӥсез Надежда Петрухина сярысь вераськон мынэ. Операысь но эстрадаысь кырӟась Евгений Кунгуров нылкышно праздниклы сӥзем концерт дасяз. 8-тӥ Мартлы сӥзем программаен рос-просгес тодматскыны татын луоз. Тодэ вайытом, Ижкарын Калык творчествоя элькун юртлэн адӟытон залаз (Удмуртской ульча, 284) «Бодьинский позумент» адӟытон (6+) усьтӥськиз.  Тегъёс: нылкышноос Музей Мерлык Москва Удмуртия  